Väinö Linnan aukio

Väinö Linnan aukio on Tampereen keskustassa Finlaysonin vanhalla tehdasalueella sijaitseva aukio. Se on osa Tammerkosken teollisuusmaisemaa, jonka Museovirasto on vuonna 2009 luokitellut valtakunnallisesti merkittäväksi rakennetuksi kulttuuriympäristöksi. Nykyään aukiota ympäröivissä rakennuksissa toimii muun muassa Työväenmuseo Werstas ja Mehiläisen yksityissairaala.

Historiaa
Aukio sai alkunsa 1860-luvulla, kun tehdasrakennukset rajasivat alueelle sisäpihan.Finlaysonin alue, s. 151. Aukion vanhin rakennus on kuusikerroksinen Vanha tehdas eli Kuusivooninkinen (1837), joka oli Suomen ensimmäinen nykyaikainen tehdasrakennus. Siellä työskenteli aikoinaan myös kirjailija Väinö Linna, jonka mukaan aukio nimettiin vuonna 1995.Finlaysonin alue, s. 149.

Finlaysonin tekstiilituotanto päättyi alueella 1990-luvun puolivälissä, minkä jälkeen alkoi rakennusten peruskorjaus.Finlaysonin alue, s. 14. Väinö Linnan aukio kunnostettiin vuonna 2005. Sen laidalle, puretun tehdasrakennuksen paikalle,  valmistui samalla uusi sairaala, jonka ulkoseinään sijoitettiin Väinö Linnan muotokuva (1995). Graniittinen patsas on kuvanveistäjä Raimo Heinon viimeisiä teoksia.Finlaysonin alue, s. 145–146, 148, 151.

Lähteet

Aiheesta muualla

Luokka:Tampereen aukiot
Luokka:Finlayson (kaupunginosa)
Luokka:Väinö Linna